open-index/open-wikipedia-markdown huggingface dataset:
పెదపాటివారి గూడెం

**పెదపాటివారి గూడెం**, కృష్ణా జిల్లా, ముసునూరు మండలంకి చెందిన ఒక చిన్న గ్రామం. 

thumb|ఎడమ|గ్రామం లోని ఒక వీధి.
ఇది గోపవరం గ్రామం దగ్గరలో, గోపవరం, వేల్పుచెర్ల మధ్యలో, రహదారికి ఒక కిలోమీటరు దూరంలో ఉంది.

వ్యవసాయం ఇక్కడ ముఖ్యమైన వృత్తి. వూరిలో కొంతభాగం సారవంతమైన 'పాటి నేల' (నల్లటి నేల) అయినందున బహుశా ఈ వూటికి ఈపేరు వచ్చి ఉండవచ్చును.

ఇక్కడ పాటినేలలో పుగాకు బాగా పండుతుంది. ఆ వూరి పుగాకు చాలా నాణ్యమైనదని ఆ వూరివారు చెప్పుకుంటారు. తక్కిన భాగం ఇసుక పొర ఉన్న ఎర్రనేల.ఇక్కడ కూరగాయలు, మామిడి, జీడిమామిడి, కొబ్బరి పండిస్తారు. కొద్దిపాటి వరి సాగు ఉంది. 

## నీటివనరులు
ఒక చిన్న చెరువు ఉంది కాని భూగర్భజలాలే ప్రధాన నీటివనరు. ఒక ప్రాథమిక పాఠశాల ఉంది.

## మూలాలు

## వెలుపలి లంకెలు
రాజనాల నాగేశ్వరరావు

*రాజనాల ఇంటిపేరుతో ఉన్న అయోమయ నివృత్తి పేజీ *'రాజనాల** చూడండి.''
[[బొమ్మ:R_Nageswararao.gif|right|thumb|300px|ఆర్. నాగేశ్వరరావు]]
**ఆర్‌.నాగేశ్వరరావు**గా ప్రసిద్ధుడైన [[తెలుగు]] సినిమా నటుని పూర్తి పేరు **రాజనాల నాగేశ్వరరావు''' (1928 - 1959). విలన్‌ అంటే గళ్ళ పంచె, పెద్ద పెద్ద మీసాలు, బుగ్గ మీద ఒకటి రెండు కత్తి గాట్లు ఉన్న వ్యక్తులు మన కళ్ళ ముందు మెదులుతారు. అయితే అవేమీ అక్కరలేకుండా విలన్‌ పాత్రధారి కూడా హీరో తరహాలో సాత్వికంగా కనబడవచ్చని, అతనిలోని క్రూరత్వానికి, బయటకు కనిపించే ఆకారానికి సంబంధం లేదని ‘విలనీ’కి కొత్త అర్ధం చెప్పిన విలక్షణ నటుడు ఆర్‌.నాగేశ్వరరావు. "బాబులు గాడి దెబ్బంటే గోల్కొండ అబ్బా అనాలి" అంటూ ఆయన చెప్పిన డైలాగ్‌ అప్పట్లో అందరి నోటా వినిపించేది. అదే నోటితో ఆయన చెప్పిన "అదే మామా మన తక్షణ కర్తవ్యం" అంటూ పలికిన డైలాగ్‌ కూడా ఇప్పటికీ మరచిపోలేం. మొదటి డైలాగ్‌ అన్నపూర్ణా వారి దొంగరాముడు చిత్రంలోనిది కాగా, రెండవది విజయా వారి మాయాబజార్ చిత్రంలోనిది. కౄరమైన పాత్రలు పోషించడంలో ఆర్‌.నాగేశ్వరరావు తనదైన ఒక ప్రత్యేక ముద్ర వేసుకున్నారు. ఇల్లరికం, ఇంటిగుట్టు, ఇలవేల్పు, శభాష్‌ రాముడు వంటి పలు చిత్రాల్లో ఆయన నటించారు. విలన్‌ పాత్రలు వేయడంలో ఆయన ఎంత దిట్టో, వ్యక్తిగతంగా అంత వినయశీలి, సౌమ్యుడు. తక్కువ సమయంలో ఎక్కువ పేరు తెచ్చుకున్న ఆర్‌.నాగేశ్వరరావు ఒకసారి కోడంబాక్కం అడవుల్లో ఒంటరిగా వెళ్తున్నప్పుడు ఆయన జీపునకు అడ్డంగా ఒక పులి వచ్చి నిలబడింది. అది ఆయనపై దూకడానికి సిద్ధపడడంతో చాకచక్యంగా జీపు నడిపి జీపుతో పులిని ఢీకొని చంపేశారు. ఆ విధంగా మృత్యువుని జయించిన ఆయన కొద్దిరోజుల్లోనే క్షయవ్యాధి బారినపడి తన 33వ ఏటనే కన్నుమూశారు. అప్పటికే ఆయనకు భార్య, అయిదుగురు పిల్లలు ఉన్నారు. విధికి తలవంచిన మంచి నటుడుగా రాజనాల నాగేశ్వరరావు పరిశ్రమ గుండెల్లో పదిలంగా ఉండిపోతారు.

## పేరుతెచ్చిన సినిమాల జాబితా
# దేవదాసు (1953)
# కన్నతల్లి (1953) .... చలపతి
# పరోపకారం (1953)
# అగ్గి రాముడు (1954)
# దొంగ రాముడు (1955) .... బాబులు
# జయం మనదే (1956)
# మాయా బజార్ (1957) .... దుశ్శాసనుడు
# వినాయక చవితి (1957)
# పెళ్ళినాటి ప్రమాణాలు (1958) .... భీమసేనా రావు కొడుకు
# అప్పు చేసి పప్పు కూడు (1958) .... రామ్ సింగ్
# ముందడుగు (1958)
# ఇల్లరికం (1959) .... శేషగిరి
# పెళ్ళిసందడి (1959)

## వనరులు
*www.telugupeople.comలోని వ్యాసం
* http://earlytollywood.blogspot.com/2007/12/r-nageswara-rao.html

వర్గం:తెలుగు సినిమా నటులు
వర్గం:1928 జననాలు
వర్గం:1959 మరణాలు
నారాయణపురం

**నారాయణపురం** పేరుతో ఉన్న గ్రామాలు:

## ఆంద్రప్రదేశ్
#నారాయణపురం (బండి ఆత్మకూరు మండలం), కర్నూలు జిల్లా
#నారాయణపురం (బంటుమిల్లి మండలం), కృష్ణా జిల్లా
#నారాయణపురం (శ్రీకాళహస్తి మండలం), చిత్తూరు జిల్లా
#నారాయణపురం (బలిజిపేట మండలం), విజయనగరం జిల్లా
#నారాయణపురం (మందస మండలం), శ్రీకాకుళం జిల్లా
#నారాయణపురం (వజ్రపుకొత్తూరు మండలం) - శ్రీకాకుళం జిల్లా
#నారాయణపురం (చింతూరు మండలం), తూర్పుగోదావరి జిల్లా

## తెలంగాణ
#నారాయణపురం (అశ్వారావుపేట మండలం), భద్రాద్రి కొత్తగూడెం జిల్లా
#నారాయణపురం (కల్లూరు మండలం), ఖమ్మం జిల్లా
#నారాయణపురం (బోనకల్లు మండలం), ఖమ్మం జిల్లా
జేమ్స్ క్లర్క్ మాక్స్‌వెల్

**జేమ్స్ క్లార్క్ మాక్స్ వెల్** (13 జూన్, 1831 – 5 నవంబర్, 1879) స్కాట్లాండ్లో జన్మించిన ఒక భౌతిక/గణిత శాస్త్రజ్ఞుడు. అతని విశేషమైన కృషి వల్ల మాక్స్‌వెల్ సమీకరణాలు ఉత్పత్తి అయినాయి. మొదటి సారి మాక్స్‌వెల్ విద్యుత్తు ను, అయస్కాంతత్వాన్ని ఏకీకరించే సూత్రాలను ప్రతిపాదించాడు. మాక్స్‌వెల్ - బోల్ట్ జ్మెన్ డిస్ట్రిబ్యూషన్, వాయువులలో గతి శక్తిని వర్ణించడానికి ఉపయోగపడుతుంది. ఈ రెండింటి ఫలితముగా నవీన భౌతిక శాస్త్రమునకు ద్వారములు తెరుచుకుని క్వాంటం యాంత్రిక శాస్త్రం, ప్రత్యేక సాపేక్ష సిద్ధాంతము (స్పెషల్ రెలేటివిటి) వంటి చారిత్రాత్మకమైన ఆవిష్కరణలకు పునాదులు పడ్డాయి. 1861 లో మొదటి సారి కలర్ ఫొటోగ్రాఫ్ తీసిన ఖ్యాతి కూడా అతనికే దక్కింది.

## మూలాలు

వర్గం:భౌతిక శాస్త్రవేత్తలు
వర్గం:గణిత శాస్త్రవేత్తలు
మొవ్వపాలెం

**మొవ్వపాలెం **, కృష్ణా జిల్లా, మొవ్వ మండలానికి చెందిన గ్రామమ

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం

సముద్రమట్టానికి 7 మీ.ఎత్తు

### సమీప గ్రామాలు
మచిలీపట్నం, రేపల్లె, పెడన, గుడివాడ

### సమీప మండలాలు
పమిడిముక్కల, ఘంటసాల, చల్లపల్లి, పామర్రు

## గ్రామానికి రవాణా సౌకర్యాలు
కూచిపూడి, మొవ్వ నుండి రోడ్దురవాణా సౌకర్యం ఉంది. రైల్వేస్ట్ఘేషన్: విజయూవాడ 50 కి.మీ

## గ్రామములోని విద్యాసౌకర్యాలు
జిల్లా పరిషత్ ప్రాథమికోన్నత పాఠశాల, కోసూరు.

హోలి స్పిరిట్ ఇంగ్లెషు మీడియం హైస్కూల్, మొవ్వ.

## గ్రామములోని మౌలిక సదుపాయాలు
## గ్రామానికి సాగు/త్రాగునీటి సౌకర్యం
ఊర చెరువు.

## గ్రామ పంచాయతీ
ప్రెసిడెంట్:- శ్రీ చలమలశెట్టి సత్యనారాయణ.
## దర్శనీయ ప్రదేశాలు/దేవాలయాలు
### శ్రీ సీతా లక్ష్మణ హనుమత్ సమేత శ్రీ రామాలయం
పురాతనమైన ఈ ఆలయం శిథిలావస్థకు చేరడంతో, ఈ ఆలయాన్ని పునర్నిర్మించారు. ఈ ఆలయ పునర్నిర్మాణానికి దాతలు మూడున్నర లక్షల రూపాయలు అందజేయగా, దేవాదాయశాఖవారు మరియొక ఐదున్నర లక్షల రూపాయలను అందజేసినారు. ధ్వజస్తంభ ప్రతిష్ఠకు, దాతలు ఇంకొక నాలుగు లక్షల రూపాయలను అందజేసెదరు.

నూతనంగా పునర్నిర్మించిన ఈ ఆలయంలో విగ్రహ పునఃప్రతిష్ఠా మహోత్సవాలు, 2016, మార్చ్-9,10 తేదీలలో నిర్వహించెదరు. 9వ తేదీ బుధవారం ఉదయం 9 గంటలకు స్వామివారి ఊరేగింపు, పలు పూజా కార్యక్రమాలు నిర్వహించెదరు. 10వ తేదీ గురువారం ఉదయం యంత్ర ప్రతిష్ఠ, మూల విగ్రహ అభిషేకం, తత్తోపాస హోమం అనంతరం 10-52 కి విగ్రహ ప్రతిష్ఠ, ద్వారతోరణ బలి, పంచసూక్త హోమం, మాహా పూర్ణాహుతి, శాంతికళ్యాణం, సామూహిక కుంకుమపూజ, పవళింపుసేవ నిర్వహించెదరు. [2]

### శ్రీ దాసాంజనేయస్వామివారి ఆలయం
ఈ ఆలయంలో 2017,ఆగస్టు-13వతేదీ ఆదివారంనాడు, తిరుమల తిరుపతి దేవస్థానం, ధర్మప్రచార పరిషత్తు సంయుక్త ఆధ్వర్యంలో, మనగుడి కార్యక్రమం నిర్వహించారు. ఈ సందర్భంగా గ్రామములోని సాయిదుర్గా భక్తసమాజం సభ్యులు, ఆలయాన్ని శుద్ధిచేసి, ముగ్గులు వేసి, మామిడి తోరణాలతో అలంకరించారు. అనంతరం నగర సంకీర్తనం కార్యక్రమం నిర్వహించారు. [4]

## గ్రామములోని ప్రధాన పంటలు
## గ్రామములోని ప్రధాన వృత్తులు
## గ్రామ ప్రముఖులు

## గ్రామ విశేషాలు
#ఇక్కడ చలమలశెట్టి - బాదర్ల ఇంటిపేరు వారు ఎక్కువగా ఉన్నారు
#ఈ గ్రామానికి చెందిన శ్రీ చెలాది శివరామప్రసాదు కుమారుడు **మోహనవంశీ ** అను విద్యార్థి, పాలీసెట్-2013లో స్టేట్ లో 73వ ర్యాంక్, కృష్ణాజిల్లాలో 3వ రాంక్ సంపాదించాడు. ఇంటరులో 986 మార్కులు సంపాదించాడు. తాజాగా ఇతడు 2015, జే.ఈ.ఈ. మెయిన్స్ లో 256వ ర్యాంక్ మరియూ ఐ.ఐ.టి.లో 1946వ ర్యాంక్ సంపాదించాడు. [1]
#ఈ గ్రామానికి చెందిన **శ్రీ సాయిదుర్గా భక్తసమాజం** వారు, తిరుమల తిరుపతి దేవస్థానం ఆధ్వర్యంలో, 2017,జూన్-13న, తిరుమలలో 14 మంది సభ్యులతో, గోవిందునిపై పాటలు పాడినారు. అనంతరం అన్నమయ్య భవనంలో శ్రీ లలిత, విష్ణు, మణిదీపం పారాయణలతోపాటు, హనుమాన్‌చాలీసా పారాయణం చేసారు. ఈ సందర్భంగా ఈ సమాజం వారికి, దేవస్థానం వారు, మూడువేల రూపాయల నగదు పారితోషికం, ధ్రువీకరణ పత్రం అందజేసినారు. [3]
:
## మూలాలు
 

## వెలుపలి లింకులు
[1] ఈనాడు అమరావతి; 2015,జూలై-3; 38వపేజీ. 
[2] ఈనాడు అమరావతి/పామర్రు; 2016,మార్చ్-4; 1వపేజీ. 
[3] ఈనాడు అమరావతి/పామర్రు; 2017,జూన్-17; 2వపేజీ. 
[4] ఈనాడు అమరావతి/పామర్రు; 2017,ఆగస్టు-14; 1వపేజీ.
బొబ్బర్లంక (రేపల్లె)

**బొబ్బర్లంక** బాపట్ల జిల్లా రేపల్లె మండలం లోని రెవెన్యూయేతర గ్రామం.

## గ్రామ భౌగోళికం
రేపల్లెకు సుమారు 15 కి.మీ దూరంలో ఉండును. జనాభా సుమారు 5వేలు.
### గ్రామములోని విద్యాసౌకర్యాలు
జిల్లా పరిషత్తు ఉన్నత పాఠశాల:- చుట్టుప్రక్కన గల 6-7 గ్రామాల విద్యార్థులకు ఈ పాఠశాల ఆధారం.

## మౌలిక సదుపాయాలు
ప్రాథమిక ఆరోగ్య ఉప కేంద్రం.
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు



వర్గం:రేపల్లె మండలం లోని రెవిన్యూయేతర గ్రామాలు
ప్రఖ్యాత క్రీడాకారులు జాబితా

## క్రికెట్
* సి.కె.నాయుడు
* ముహమ్మద్ అజహరుద్దీన్
* వి.వి.యెస్.లక్ష్మన్
* శివ్ లాల్ యాదవ్
* వేణుగోపాల రావు
* యెస్.ఎల్.వెంకటపతి రాజు

* మితాలి రాజ్

## టెన్నిస్
*మహేష్ భూపతి
*యెస్.నరేంద్రనాద్
*వాసుదేవరెడ్డి
*సానియా మీర్జా
*రోహన్ బోపన్న

## చదరంగం
* పెంట్యాల హరికృష్ణ
* కోనేరు హంపి

## బ్యాట్మింటన్
* పుల్లెల గోపీచంద్
* సైనా నెహ్వాల్

## ఇతర క్రీడలు
* ముకేష్ కుమార్, హాకీ
* కరణం మల్లేశ్వరి

## మూలాలు

## వెలుపలి లంకెలు

వర్గం:క్రీడాకారులు
వర్గం:జాబితాలు
రూబిక్స్ క్యూబ్

[250px|thumb|రూబిక్స్ [క్యూబ్ లో రకాలు (ఎడమ నుండి కుడి: రూబిక్స్ రివెంజ్, రూబిక్స్ క్యూబ్ (Rubik's Cube), ప్రొఫెసర్స్ క్యూబ్, & పాకెట్ క్యూబ్) ]]

**రూబిక్స్ [[క్యూబ్]] (Rubik's Cube) ** 1974 లో హంగేరి దేశానికి చెందిన శిల్పి, ప్రొఫెసర్ అయిన ఎర్నో రూబిక్ మొదటి సారిగా రూపొందించాడు. సాధాణంగా 3×3×3 లో వచ్చే ఈ క్యూబ్ లో (కొన్ని బొమ్మలో చూపబడినవి) ఇతర రకాలు కూడా ఉన్నాయి.

3×3×3 రూబిక్స్ క్యూబ్ లో ఒకొక్క ముఖంపై 9 గళ్ళు కలిగి, మొత్తము 54 గళ్ళు ఉంటాయి. మొత్తము 27 1×1×1 ఘనములు ఉంటాయి. మామూలుగా ఒక్కొక్క ముఖంపై ఉండే తొమ్మిదేసి గళ్ళకు ఒక రంగు చప్పున, ఆరు రంగులు (స్టికర్ లు) ఉంటాయి. పజిల్ లో ప్రశ్న గజి బిజిగా ఉన్న పజిలు. పరిష్కారము ఒకొక్క ముఖములో ఒకొక్క రంగు ఉండడము.

## బయట లింకులు
* రూబిక్స్ ప్రధాన వెబ్ సైట్
* [రూబిక్స్ [క్యూబ్]]

వర్గం:21వ శతాబ్ద పోకడలు
వర్గం:పజిల్స్
[వర్గం:రూబిక్స్ [క్యూబ్]]
పదిహేను-పజిల్

thumb|right|పరిష్కరించ బడిన 15-పజిల్
ఈ పజిల్ ను ప్రపంచంలో ప్రతీ ఒక్కరూ చూసి ఉంటారు.

పదిహేను పజిల్ కంప్యూటర్ శాస్త్రంలో ఆల్గోరిథమ్స్ వృద్ది చెయ్యడానికి వాడే ఒక శాస్త్రీయ సమస్య. ఈ సమస్యకు వాడే గణనాలు (heuristics)
* తప్పు ప్రదేశంలో ఉన్న పలకల సంఖ్య
* ప్రతీ పలక ప్రస్తుత స్థానము మరియి పరిష్కారములో దాని స్థానము ల మధ్య ఉన్న కదలికల మొత్తము. (Manhattan distance)

ఒక చిన్న తర్కముతో (parity argument) సగానికి పైగా ఉన్న 'మొదట ఇవ్వబడిన పలకల అమరికలు' (starting positions) ను పరిష్కరించడము అసాధ్యము అని ఋజువు చెయ్యవచ్చును.

వర్గం:కంప్యూటర్ శాస్త్రం
వర్గం:పజిల్స్
కాజ (అయోమయ నివృత్తి)

**కాజ** పేరు గల వ్యాసాల లింకులు
----

* **[[కాజ]]** --- కృష్ణా జిల్లా, మొవ్వ మండలానికి చెందిన గ్రామం 
* **[[కాజ]]** --- గుంటూరు జిల్లా, మంగళగిరి మండలానికి చెందిన గ్రామం 
* **[[కాజా (యలమంచిలి మండలం)]]** --- పశ్చిమ గోదావరి జిల్లా, యలమంచిలి మండలానికి చెందిన గ్రామం
* **[[కాజాలు]]** --- ఆంధ్ర ప్రదేశ్‌లో జనప్రియమైన ఒక స్వీటు
భక్త పోతన

**భక్త పోతన** గురించి ఉన్న వ్యాసాల లింకులు

* పోతన - తెలుగు కవి పోతన (ఫొతనామాత్యుడు, బమ్మెర పోతన) గురించిన వ్యాసం 
* భక్త పోతన(1942 సినిమా) - అదేకవి జీవిత చరిత్రపై 1942లో వచ్చిన సినిమా - ముఖ్యపాత్రలో చిత్తూరు నాగయ్య నటించాడు.
* భక్త పోతన(1966 సినిమా) - అదేకవి జీవిత చరిత్రపై 1966లో వచ్చిన సినిమా - ముఖ్యపాత్రలో గుమ్మడి వెంకటేశ్వరరావు నటించాడు.
భక్త పోతన (1943 సినిమా)

ప్రసిద్ధ తెలుగు కవి పోతన జీవితం ఇతివృత్తంగా వెలువడిన సినిమా ఇది. చిత్తూరు నాగయ్య నటజీవితంలో ఒక కలికితురాయిగా ఈ సినిమాను చెప్పుకోవచ్చును. పోతన వ్యక్తిత్వంలో భాగమైన భక్తి, వినయం, పాండిత్యం - అన్నింటినీ నాగయ్య చక్కగా చూపించారు. ఇదే సినిమా మళ్లీ 1966లో వచ్చినప్పుడు అందులో నాగయ్య వేదవ్యాసునిగా నటించాడు.
## తారాగణం
* పోతనగా చిత్తూరు నాగయ్య 
* అజామిలినిగా ముదిగొండ లింగమూర్తి
* పోతన కుమార్తెగా బేబీ వనజ
* పోతన కుమారునిగా వల్లభజోస్యుల శివరాం
* శ్రీనాథునిగా జంధ్యాల గౌరీనాథశాస్త్రి
* శ్రీనాథుని కుమార్తెగా కె. మాలతి
* ఆస్థాన నర్తకిగా సామ్రాజ్యం
* ఇతర పాత్రల్లో హేమలత, టంగుటూరి సూర్యకుమారి, బెజవాడ రాజారత్నం, తదితరులు

## విడుదల
left|thumb|300px|సినిమాలో సన్నివేశాలు
సినిమాకి ప్రచార వ్యవహారాలు తర్వాతికాలంలో నిర్మాతగా మారిన బి.నాగిరెడ్డి చూసుకున్నారు. అదే సమయంలో బెంగళూరు నగరంలో జెమిని వారి బాలనాగమ్మ విడుదల కానుండడంతో, ఆ సినిమాకి పోస్టర్లతో విపరీతమైన ప్రచారం చేశారు. అన్ని పోస్టర్ల మధ్య ఎలా చేసినా సినిమాకి ప్రాచుర్యం లభించడం అసాధ్యమని గ్రహించిన నాగిరెడ్డి వేరే పథకం వేశారు. దాని ప్రకారం నగరంలోని మల్లేశ్వరం మిట్ట సెంటర్లో విజయవాడ కళాకారులు తయారుచేసిన 30 అడుగుల ఆంజనేయుని కటౌట్ ఏర్పాటుచేశారు. దానికి పదడుగల ఎత్తైన పీఠం చేయించి, పీఠం మీద భక్తపోతన సినిమా పోస్టర్ రాశారు. రాత్రికి రాత్రే ఏర్పాటుచేసిన ఈ కటౌట్ చూసేందుకు తీర్థప్రజల్లా జనం రావడంతో చాలా మంచి ప్రచారం జరిగింది.
సినిమా విడుదలకు ముందురోజు బుకింగ్ క్లర్కుతో క్యూ పద్ధతి ఏర్పాటుచేయించమని నాగిరెడ్డి చెప్పగా, అంతమంది జనం రారని కొట్టిపారేశారు. అయితే నాగిరెడ్డి అంచనాలను నిజం చేస్తూ విపరీతమైన జనం రావడంతో, టికెట్ కౌంటర్ కూడా ధ్వంసమైపోయింది. వారిని ఎలాగో నియంత్రించి, ఆ రాత్రికే క్యూ సిస్టమ్ ఏర్పరిచారు. సినిమా ఘనవిజయం సాధించింది.

## పాటలు

* బాల రసాల సాల నవపల్లవ కోమల, రచన:సముద్రాల రాఘవాచార్య, గానం.వి.శివరాం 
* ఇమ్మనుజేశ్వరార్థమునకి కుజంబులు(పద్యం) 
* ఎవ్వని చేజనించు జగము ఎవ్వని(పద్యం), నాగయ్య 
* మందార మకరంద మాధుర్యమున, రచన:సముద్రాల రాఘవాచార్య, గానం.నాళం వనజా గుప్తా 
* కాటుక కంటినీరు చనుకట్టు పైన(పద్యం), గానం.నాగయ్య 
* కమనీయ భూమి భాగములు  లేకున్నవే(పద్యం), గానం.నాగయ్య 
* సర్వదర్మాను పరిత్యజ సర్వమంగళ నామా, గానం.నాగయ్య బృందం 
* సర్వధర్మాను పరిత్యక మాం ఏకం శరణం(పద్యం), గానం.నాగయ్య .

## వనరులు
* https://www.youtube.com/watch?v=NHURxBhEDbo యూటూబ్ లో భక్త పోతన పూర్తి సినిమా.
* http://imdb.com/title/tt0264418/fullcredits  
* Ghantasala galaamrutamu, kolluri bhaskarrao blog.

## మూలాలు


వర్గం:తెలుగు జీవితచరిత్ర సంబంధమైన సినిమాలు
వర్గం:కె.వి.రెడ్డి దర్శకత్వం వహించిన సినిమాలు
వర్గం:నాగయ్య నటించిన సినిమాలు
వర్గం:డి.హేమలతాదేవి నటించిన సినిమాలు
ఉప్పరపల్లి శాసనము

```
స్వస్తి శ్రీ మదపార పారావార పరివ్రుత మహీ
తలంబున సకలజన వినుతంబగు నంధ్రదేశంబు
నకు విభూషణంబైన యనుమకొండయను పురవ
రంబు నిజరాజధానిగా నొప్పుచుంన్న కాకెతె భూపా
ల క్రమంబున జనవినుత యశో విలాసుండును వి
జయ లక్ష్మీనివాసుండునునై నరుద్ర నరేంద్ర సు
పుత్రుండును సదారాధిత త్రినేత్రుండును వి
బుధజన వన వసంతుండును రమణియ్య సీమ
ంతిని జయంతుండును సకలజన మనోరంజ
నుండును నరాతిరాజమద భంజనుండును శరణా
గతరాజ శరణ్యుండును వినుతాఖిల రాజవరే
ణ్యుండును ధైయ్యా ్మర సానుమంతుడునుం దు
రగ రేవంతుడును సత్యహరిశ్చంద్రుండును
విభవామరేంద్రుండును నైన గణపతిదేవమ
హీనాథునకుం బ్రధానియై //క// కనకాచలధీరు
ండు జనవినుత చరిత్రుండు గాయ్య ్విదుం డినతే
జుం డనఘుండు గుణనిధి బెజ్జమ తనయుండు
బుధ దీన భానుతనయుండనగాంన్ //వ్రి// ప్ర
తిపక్ష క్షితిపాల కుంజర మద ప్రారంభ సంర
ంభముద్ధత బాహానిహిత ప్రచండ నిశితోద్య
త్ఖడ్గ ధారా నఖాహతి భేదించి యఖవ్వ
గవ్వ ్బంశౌయ్య ్స్ఫూతిం ్గంఠీరవా
కృతియై సన్నుత వ్రిత్తిదాల్చి వెలసెను రే
చెల్ల రుద్రుండిలన్//
```


శాసన చిత్రం

వర్గం:తెలుగు శాసనాలు
భీమా నది

**భీమా నది** కృష్ణా నది యొక్క ప్రధాన ఉపనదులలో ఒకటి. ఇది మహారాష్ట్ర లోని పశ్చిమ కనుమలలో పుట్టి ఆగ్నేయ దిక్కుగా మహారాష్ట్ర, కర్ణాటక, తెలంగాణ రాష్ట్రాల గుండా 725 కిలోమీటర్ల దూరము ప్రవహించి కృష్ణా నదిలో కలుస్తుంది. దీని ఉపనది అయిన కాగ్నా నది తెలంగాణ రాష్ట్రంలోని వికారాబాద్ సమీపంలోని అనంతగిరి కొండలలో జన్మించింది.

ప్రముఖ పుణ్యక్షేత్రములైన పండరీపురము, జ్యోతిర్లింగాలలో ఒకటైన భీమ శంకరం ఈ నది ఒడ్డున ఉన్నాయి. ఈ నది ఒడ్డున ఉన్న **[[సన్నతి]]** చంద్రలా పరమేశ్వరి దేవాలయం, 1986లో భారత పురావస్తు సర్వేక్షణ చేసిన తవ్వకాలకు ప్రసిద్ధి చెందింది.

వర్గం:తెలంగాణ నదులు
వర్గం:కృష్ణానది ఉపనదులు
వర్గం:మహబూబ్ నగర్ జిల్లా నదులు
శామ్ పిట్రోడా

**డా. సామ్ పిట్రోడా** (ఆంగ్లం: Sam Pitroda) గా పిలువబడే సత్యనారాయణన్ గంగరామ్ పిట్రోడా టిట్లాఘడ్, ఒడిషాలో జన్మించిన ఆవిష్కర్త, పారిశ్రామిక వేత్త, విధానాల రూపకర్త. భారతదేశపు జాతీయ నాలెడ్జి కమిషన్ అధ్యక్షుడిగా పనిచేశాడు. భారతదేశంలో ప్రచార సాధనాల విప్లవానికి ఆద్యుడుగా గణించబడతాడు.

వరల్డ్ టెల్ లిమిటెడ్ అనే సంస్థకు ఛైర్మన్, ముఖ్య కార్య నిర్వహణ అధికారి. అనేక టెక్నాలజీ పేటెంటులు కల శామ్, కొత్త కంపెనీల స్థాపనకు మద్దతును అందించాడు. కమ్యూనికేషన్, ఇన్ఫర్మేషన్ టెక్నాలజీ ప్రభావము గురించి ప్రపంచములో చాలా చోట్ల ఉపన్యాసాలు ఇస్తూ ఉంటారు.

1992 లో ఐక్య రాజ్య సమితికి సహాయకునిగా పనిచేసాడు. 1964 నుండి కుటుంబముతో పాటు, షికాగో, ఇల్లినాయిలో నివసిస్తున్నాడు.

## ప్రారంభ జీవితము
సామ్ పిట్రోడా టిట్లాఘఢ్, ఒడిషాలో జన్మించాడు. మహాత్మా గాంధీ భక్తులైన తల్లితండ్రులు గుజరాత్ నుండి ఒడిషాకు వలస వెళ్ళారు. గాంధీ తత్త్వాన్ని జీర్ణించుట కొరకై శాంను సోదరునితో సహా గుజరాత్ పంపించారు. శాం ఆనంద్ వల్లభ విద్యాలయలో ఉన్నత పాఠశాల, వడోదరాలో మహారాజా సాయాజీరావు విశ్వవిద్యాయలం ఫిజిక్స్ లో ఎలక్త్ట్రానిక్స్ లో పూర్తి చేసాడు. ఆ తరువాత అమెరికా వెళ్ళి ఇల్లినాయి ఇన్ స్టిట్యూట్ అఫ్ టెక్నాలజీ, షికాగోలో ఎలక్ట్రికల్ ఇంజనీరింగ్ పూర్తి చేసాడు.

1960,70 లో టెలీకమ్యూనికేషన్స్, 'అరచేతిలో కంప్యూటర్' లో వినూత్నమైన టెక్నాలజీ పరిశోధనలు చేశాడు. 1975 లో సామ్ కనుగొనిన ఎలక్ట్రానిక్ డైరీ హస్తగత కంప్యూటింగ్ లో తొలి ఉదాహరణగా గణించబడుతుంది. తరువాత వెస్‌కామ్ స్విచింగ్ ను స్థాపించాడు. వెస్కామ్ రాక్‌వెల్ ఇంటర్నేషనల్ లో కలసిన తరువాత సామ్ ఒక వైస్ ప్రెసిడెంటు పదవిని పొందాడు. నాలుగు దశాబ్దాలు ఇంజనీరుగా పనిచేసిన సామ్ సాధించిన పేటెంట్ల వివరాలు ఈ వెబ్‌సైట్లో దొరుకుతాయి.

## ప్రభుత్వ సర్వీసు
1984 లో ప్రధాని ఇందిరా గాంధీ ఆహ్వానము పై భారత దేశానికి వచ్చి, సెంటర్ ఫర్ డెవలప్‌మెంట్ ఆఫ్ టెలిమాటిక్స్ (సీ-డాట్) ను ప్రభుత్వ రంగ సంస్థగా ప్రారంభించాడు. 1987 లో రాజీవ్ గాంధీ హయాంలో సహాయకునిగా భారత స్వదేశీ విదేశీ టెలీకమ్యూనికేషన్ విధానాలకు రూపకల్పన చేశాడు. చౌకైన ధర లలో జాతీయ/ఆంతర్జాతీయ కాల్స్ చేసుకునే వీలుగా పసుపు పచ్చ పబ్లిక్ కాల్ ఆఫీసులు (ఎస్టీడీ బూత్) తెచ్చిన ఖ్యాతి ఆయన కే దక్కింది.

వీ.పీ. సింగ్ ప్రభుత్వ కాలంలో షికాగో తిరిగి వెళ్ళారు. 2004 లో రాహుల్ గాంధీ ఆహ్వానము పై పాలసీ సలహాదారుగా మారారు. యునైటెడ్ ప్రాగ్రెసివ్ అలయన్స్ ప్రభుత్వ అధికారము లోకి రాగానే డా. మన్మోహన్ సింగ్ జాతీయ జ్ఞాన సంఘముకు అధ్యక్షునిగా నియమించారు.

## మూలాలు

వర్గం:1942 జననాలు
వర్గం:జీవిస్తున్న ప్రజలు
ఆర్గ్యుమెంటేటివ్ ఇండియన్

thumb|పుస్తకాన్ని విడుదల చేస్తున్న భారత ప్రధాని మన్ మోహన్ సింగ్

***ది ఆర్గ్యుమెంటేటివ్ ఇండియన్ /The Argumentative Indian*** (ISBN 0-7139-9687-0) భారత నోబెల్ బహుమతి, ఆర్థిక శాస్త్రవేత్త అమర్త్య సేన్ రచించిన పుస్తకము. 2005 లో ప్రచురితమైనది. బహిరంగ చర్చ, intellectual pluralism సంప్రదాయముల ఆధారంగా భారత దేశ చరిత్ర, అనన్యత (identity) ల గురించి చరించే వ్యాసాల సంగ్రహము.

సమకాలీన భారతదేశమును అనాది భారత తార్కిక సంప్రదాయము (argumentative tradition) దృష్టితో అర్థము చేసుకోవలసిన అవసరమును వివరించే సేన్ వ్యాసములు ఈ పుస్తకములో నిక్షిప్తమై ఉన్నాయి. భారత ప్రజాస్వామ్య విజయానికి, లౌకిక (సెక్యులర్) రాజకీయాల రక్షణకు, కుల, జాతి, వర్గ, లింగ భేద నిర్మూలనకు, భారత ఉపఖండములో శాంతి స్థాపనకు, తార్కిక సంప్రదాయమును అర్థము చేసుకొనుట, దాని ఉపయోగము చాలా అవసరమని సేన్ వాదిస్తారు.

## బయట లింకులు
*The Argumentative Indian by Amartya Sen, a review published in *The Asian Review of Books*.
*Beyond the call centre, a review published in The Guardian.
*In defence of reason, another review from *The Guardian*.
*Effort to right wrongs leaves past shackled, a critical review from *The Times Higher Education Supplement*.

వర్గం:ఆంగ్ల పుస్తకాలు
పుష్ప విలాపం

thumb|కరుణశ్రీ
**కరుణశ్రీ**గా ప్రసిద్ధులైన **[[జంధ్యాల పాపయ్య శాస్త్రి]]** రచించిన ఖండకావ్యంలోని ఒక కవితా ఖండంపేరు **పుష్పవిలాపం**. కవి ఇందులోని చక్కని పద్యశైలి, భావుకత, కరుణారసాల వల్ల ఈ పద్యాలు జనప్రియమైనాయి. అమరగాయకుడు ఘంటసాల వెంకటేశ్వరరావు పాడిన గ్రామఫోను రికార్డుల వలన ఈ పద్యాలు ఆంధ్రదేశమంతటా ఎంతగానో ప్రాచుర్యం పొందాయి.

## విషయం
ఒక భక్తుడు పూజకోసం పూలుకోయాలని పూలతోటకు వెళ్ళినపుడు అతనికి ఆ పూల ఆవేదన మనసులో మెదిలింది. హాయిగా చెట్టుపైనున్న పూలను కర్కశంగా కోసి, సూదులతో గ్రుచ్చి, త్రాళ్ళతో బిగించి, మానవులు తమ భోగ వస్తువులుగా వాడుకోవడం క్రౌర్యం అని ఆ పూలు రోదిస్తున్నట్లుగా కవి వర్ణించాడు.

## ప్రత్యేకత
* పూల గురించి కవులు, కావ్యాలు పలు విధాలుగా వర్ణించారు. కాని ఈ విధంగా స్పందించడం బహుశా తెలుగులో ఇదే ప్రథమం కావచ్చును. 
* ఇందులో పద్యాలు తేలిక పదాలతో అందరికీ అర్ధమయ్యేలాగా, ఆలోచింపజేసేలాగా ఉన్నాయి.
* కరుణా రసం జాలువారుతున్నట్లున్న ఇటువంటి పద్యాలవల్ల కవికి **కరుణ శ్రీ** అనే బిరుదు సార్థకమయ్యింది.

## పుష్ప విలాపం పద్యాలు
చేతులారంగ నిన్ను పూజించుకొరకు కోడి కూయంగనే మేలుకొంటి నేను;గంగలో మున్గి ధౌత వల్కలము గట్టిపూలు కొనితేర నరిగితి పుష్పవనికి

నే నొక పూలమొక్క కడ నిల్చి చివాలున కొమ్మవంచి గో రానెడు నంతలోన విరు లన్నియు జాలిగ నోళ్ళు విప్పి "మా ప్రాణము తీతువా" యనుచు బావురు మన్నవి; క్రుంగిపోతి; నా మానసమం దెదో తళుకు మన్నది పుష్పవిలాప కావ్యమై.

తల్లి యొడిలోన తలిరాకు తల్ప మందు ఆడుకొను మమ్ములను బుట్టలందు చిదిమి అమ్ముకొందువె మోక్ష విత్తమ్ము కొరకు! హౄదయమే లేని నీ పూజ లెందుకోయి?

జడమతుల మేము; జ్ఞానవంతుడవు నీవు; బుధ్ధి యున్నది; భావ సమౄద్ధి గలదు; బండబారె నటోయి నీ గుండెకాయ! శివునకై పూయదే నాల్గు చిన్ని పూలు?

ఆయువు గల్గు నాల్గు గడియల్ కని పెంచిన తీవతల్లి జా తీయత దిద్ది తీర్తు ము; తదీయ కరమ్ములలోన స్వేచ్ఛమై నూయల లూగుచున్ మురియుచుందుము; ఆయువు దీరినంతనే హాయిగ కన్ను మూసెదము ఆయమ చల్లని కాలి వ్రేళ్ళపై.

గాలిని గౌరవింతుము సుగంధము పూసి; సమాశ్రయించు భృం గాలకు విందు చేసెదము కమ్మని తేనెలు; మిమ్ము బోంట్ల నే త్రాలకు హాయిగూర్తుము; స్వతంత్రుల మమ్ముల స్వార్ధ బుద్ధితో తాళుము త్రుంప బోవకుము; తల్లికి బిడ్డకు వేరు సేతువే!

ఆత్మ సుఖమ్ము కోసమయి అన్యుల గొంతులు కోసి తెచ్చు పు ణ్యాత్ముడ! నీకు మోక్ష మెటు లబ్బును? నెత్తురు చేతి పూజ వి శ్వాత్ముడు స్వీకరించునె? చరాచర_వర్తి ప్రభుండు మా పవి త్రాత్మల నందుకోడె! నడమంత్రపు నీ తగులాట మేటికిన్?

ఊలు దారాలతో గొంతు కురి బిగించి గుండెలో నుండి సూదులు గ్రుచ్చి కూర్చి ముడుచు_కొందురు ముచ్చట ముడుల మమ్ము అకట! దయలేని వారు మీ యాడువారు

గుండె తడి లేక నూనెలో వండి పిండి అత్తరులు చేసి మా పేద నెత్తురులను కంపు దేహాలపై గుమాయింపు కొరకు పులుముకొందురు హంత! మీ కొలము వారు.

అక్కట! హాయి మేము మహిషాసురు లెందరొ నాల్గు ప్రక్కలన్ ప్రక్కల మీద చల్లుకొని మా పసిమేనులు పాడు కాళ్ళతో ద్రొక్కుచు దొర్లి - దొర్లి - మరు రోజుదయాననె వాడి వత్తలై రెక్కలు జారిపోఁ పరిహరింతురు మమ్ముల పెంటదిబ్బ పై.

మా వెలలేని ముగ్ధ సుకుమార సుగంధ మరంద మాధురీ జీవిత మెల్ల మీకయి త్యజించి కృశించి నశించిపోయె; మా యౌవన మెల్ల కొల్లగొని ఆ పయి చీపురుతోడ చిమ్మి మ మ్మావల పారబోతురు గదా! నరజాతికి నీతి యున్నదా!

బుద్ధ దేవుని భూమిలో పుట్టినావు సహజ మగు ప్రేమ నీలోన చచ్చెనేమి? అందమును హత్య చేసే హంతకుండ! మైలపడిపోయె నోయి! నీ మనుజ జన్మ.

పూజ లేకున్న బాబు నీ పున్నె మాయె! కోయ బోకుము మా పేద కుత్తుకలను అకట! చేసేత మమ్ముల హత్య చేసి బాపుకొన బోవు ఆ మహా భాగ్య మేమి?

ఇట్లు పుష్పాలు నన్ను చీవాట్లు పెట్టి నట్లుగాన్ - పూలు కోయ చేయాడలేదు; ఏమి తోచక దేవర కెరుక సేయ వట్టి చేతులతో ఇటు వచ్చినాను

## మూలాలు

వర్గం:తెలుగు కావ్యములు
ఆల్‍ఫ్రెడ్ నోబెల్

**ఆల్‌ఫ్రెడ్ బెర్నార్డ్** (అక్టోబర్ 21, 1833, స్టాక్‌హోం, స్వీడన్ – డిసెంబర్ 10, 1896, సన్రీమో, ఇటలీ) స్వీడిష్ రసాయన శాస్త్రవేత్త, ఇంజనీరు, ఆవిష్కర్త, మిలిటరీ ఆయుధాల తయారీదారు, డైనమైట్ ఆవిష్కర్త. ఒక పాత ఇనుము, స్టీల్ మిల్లును తీసుకొని బొఫోర్స్ అనే మిలిటరీ ఆయుధాలను తయారు చేసే కంపెనీ స్థాపించాడు. ఈయన ఆఖరి వీలునామాలో నోబెల్ బహుమతి స్థాపన కొరకు చాలా పెద్ద మొత్తంలో ధనాన్ని కూడగట్టాడు. కృత్రిమ మూలకము నోబెలియం ఇతని పేరు మీదుగా నామకరణం చేసారు.

## జీవితం
ఆల్‌ఫ్రెడ్ నోబెల్, ఇమాన్యువెల్ నోబెల్ (1801-1872), ఆండ్రియాట్ ఆల్సెల్ నోబెల్ (1805-1889) మూడవ సంతానం. ఈయన స్వీడన్ దేశంలోని స్టాక్‌హోంలో అక్టోబర్ 21 1833లో జన్మించాడు. ఆల్ఫ్రెడ్‌ తండ్రి ఇమాన్యుయెల్‌ ఇంజనీరు. తరువాత ఇతని కుటుంబంతో 1842లో సెయింట్ పీటర్స్‌బర్గ్ చేరుకున్నాడు. ఆల్ఫ్రెడ్ రసాయన శాస్త్ర అధ్యయనం ప్రొఫెసర్ నికోలాయ్ నికోలవిచ్ జినిన్ వద్ద ప్రారంభించాడు.

## నోబెల్‌ పురస్కారం
నేడు భౌతిక, రసాయన, వైద్య, శాంతి విభాగం శాస్త్రాలలోనే కాకుండా, సాహిత్యం, శాంతి, ఆర్థిక రంగాల్లో విశేష కృషి చేసిన వారికి అందిస్తున్న ప్రపంచ ప్రఖ్యాత నోబెల్‌ పురస్కారం ఈయన పేరుమీదనే స్థాపించబడింది. ఆల్‌ఫ్రెడ్ నోబెల్‌ 1895 నాటి వీలునామా ప్రకారం 1901లో ఈ పురస్కారం ప్రారంభించబడింది (నోబెల్‌ మరణించిన 5 సంవత్సరాల తరువాత). ఆల్‌ఫ్రెడ్ నోబెల్‌ గౌరవార్ధం ఆర్థిక బహుమతి మటుకు 1969 నుండి బ్యాంక్‌ ఆఫ్‌ స్వీడన్‌ ద్వారా ఇవ్వడం జరుగుతోంది. నోబెల్ శాంతి బహుమతి ను మాత్రము నార్వే రాజదానీ ఓస్లో లో ప్రదానం చేస్తారు. ఈ ఆరు బహుమతులు అత్యధిక పారితోషికంతో పాటు పేరు ప్రఖ్యాతలకు నిదర్శనం. ప్రతీ సంవత్సరం, ఒక్క శాంతి బహుమానం తప్ప మిగతా ఐదు బహుమతులు నోబెల్‌ వర్ధంతి అయిన డిసెంబరు 10 నాడు, స్టాక్‌హోంలో ఇవ్వబడతాయి. వివిధ రంగాలలో విశేషమైన కృషి / పరిశోధనలు చేసిన, విప్లవాత్మక విధానాలు / పరికరాలతో శాస్త్రాన్ని ముందంజ వేయించిన, మానవ సమాజానికి ఆ శాస్త్రంతో అత్యంత సహాయాన్ని అందించిన వ్యక్తులకు, సంస్థలకు (శాంతి బహుమతి మాత్రమే) ఇవ్వబడుతుంది.

## సూచికలు

## మూలాలు

## యితర లింకులు

*Alfred Nobel - Man behind the Prizes 
*Biography at the Norwegian Nobel Institute 
*Nobelprize.org 
*"The Nobels in Baku" in Azerbaijan International, Vol 10.2 (Summer 2002), 56-59.
*The Nobel Prize in Postage Stamps 
*A German branch or followup *(German)*
*

వర్గం:నోబెల్ బహుమతి
వర్గం:భౌతిక శాస్త్రవేత్తలు
వర్గం:1833 జననాలు
వర్గం:1896 మరణాలు
వర్గం:శాస్త్రవేత్తలు
వర్గం:ప్రపంచ ప్రసిద్ధులు
యోగివేమన (1947 సినిమా)

**యోగి వేమన** 1947 లో కె. వి. రెడ్డి దర్శకత్వంలో విడుదలైన చిత్రం. వాహిని పిక్చర్స్ బ్యానర్ పై కదిరి వెంకటరెడ్డి నిర్మించిన ఈ సినిమాకు చిత్తూరు నాగయ్య, ఓగిరాల రామచంద్రరావులు సంగీతాన్ని అందించారు.

ఈ చిత్రంలో వేమన పాత్రధారి చిత్తూరు నాగయ్య. ఈ చిత్రంలో నాగయ్య నటన ఆయనకు ఎంతో పేరు ప్రఖ్యాతులను తెచ్చి పెట్టింది. నాగయ్య నటనతో పాటు కె వి రెడ్డి దర్శకత్వ ప్రతిభ ఈ చిత్రానికి వన్నె తెచ్చింది. 1947వ సంవత్సరములో దేశానికి స్వతంత్రము వచ్చిన వెంటనే విడుదలయిన చిత్రాలలో ఇది ఒకటి. ఈ చిత్రంలో నాగయ్య నటన ఒక ఎత్తు, ఆయన పాడిన పాటలు పద్యాలు ఒక ఎత్తు. తన అద్భుతమైన గాత్రంతో నాగయ్య వేమన పద్యాలను చక్కగా గానం చేసి ప్రేక్షకులను ఎంతగానో అలరించారు. ఆ పాటలు ఇప్పటికి "క్లాసిక్స్"గా పరిగణింపబడుతున్నాయి.
## తారాగణం
* చిత్తూరు  నాగయ్య 
* ఎం.వి. రాజమ్మ 
* ముదిగొండ లింగమూర్తి
* కాంతామణి 
* ఆర్. రామి రెడ్డి 
* వి. లక్ష్మీకాంతం 
* ఎ. సీత
* రాయప్రోలు సుబ్రమణ్యం 
* పార్వతి బాయి 
* దొరస్వామి 
* బెజవాడ రాజారత్నం 
* బి.పద్మనాభం 
* బేబీ కృష్ణవేణి 
## సాంకేతిక నిపుణులు
thumb|right|200px
* రన్ టైం : 174 నిమిషాలు
* సినిమాటోగ్రఫీ - మార్కస్ బార్ట్‌లీ
* సహాయ దర్శకుడు - కమలాకర కామేశ్వరరావు
* నేపథ్యగానం - చిత్తూరు నాగయ్య, బెజవాడ రాజారత్నం, ఘంటసాల వెంకటేశ్వరరావు, ఎం. వి. రాజమ్మ, బేబీ కృష్ణవేణి, పార్వతీ బాయి, ఎ. సీత 
* కోరియోగ్రఫీ - వేదాంతం రాఘవయ్య
* దర్శకత్వం: కదిరి వెంకటరెడ్ది
* స్టూడియో: వాహిని పిక్చర్స్
* నిర్మాతలు: బి. ఎన్. రెడ్డి, మూలా నారాయణస్వామి 
* రచయిత: కదిరి వెంకట రెడ్డి, కె. కామేశ్వర రావు, సముద్రాల రాఘవచార్య; 
* ఛాయాగ్రాహకుడు: మార్కస్ బార్ట్లీ; 
* ఎడిటర్: సి.పి. జంబులింగం, పి.వి. కోటేశ్వరరావు; 
* స్వరకర్త: చిత్తూరు.నాగయ్య, ఒగిరాలా రామచంద్రరావు; 
* విడుదల:10:04:1947.
* గీత రచయిత: సముద్రాల రాఘవాచార్య
## పాటలు

# అందాలు చిందేటి నా జ్యోతి ఆనందమొలికేటి నా జ్యోతి - నాగయ్య
# ఆపరాని తాపమాయెరా పాలేందుమౌళి ప్రాపుగోరి - ఘంటసాల, ఎం.వి. రాజమ్మ
# ఇదేనా ఇంతేనా జీవిత సారము ఇదేనా.. అంతులేని జీవన - నాగయ్య
# కనుపించుమురా మహదేవా కనులారా నిను కాంచి - నాగయ్య
# చదివియు వ్రాసియు తెలియగలరు చావు తెలియలేరు (పద్యాలు) - నాగయ్య
# జీవహింస మానండి జీవుల మీవలె ప్రేమించండి - నాగయ్య
# తరుహీన జలహీన నిర్జీవ నిర్వేల మరుభూమి (పద్యాలు ) - నాగయ్య
# తడవాయె ఇక లేవరా పోపోరా స్వామి తడవాయె - ఎం.వి. రాజమ్మ
# తడవాయె ఇక లేవరా పోపోరా స్వామి తడవాయె - నాగయ్య
# మాయను పడకే మనసా సాయము కలిమి సతమని నమ్మి - బెజవాడ రాజారత్నం
# వదలజాలరా నా వలపుదీర్పరా నిన్ను వదలజాలరా మనసారా - నాగయ్య
# వచ్చేపోయే తాడిలోన కోతి ఉన్నాది కోతిమూతిలోన - బేబి కృష్ణవేణి బృందం
# వెలదులార ముదముమీర నలుగిడ రారే - బృందం
# సేవకజన శుభకారి భవనాశ చంద్రమకుట చర్మాంభరధారి - ఎం.వి. రాజమ్మ 
# వేదావేతుడు తీమనసుండి వేమన బోధలు వినరండి_బృందం 
# హేపాహి మహేశా పాపవినాశా సేవకజన భవ_పార్వతిబాయి 
# ఏమేమో చేశావురా  నేనేమి నేరనిదానరా సామి_ఎ.సీత

## ఇవి కూడా చూడండి
* యోగివేమన(1988 సినిమా)
* వేమన

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

## బాహ్య లంకెలు

* 

వర్గం:తెలుగు జీవితచరిత్ర సంబంధమైన సినిమాలు
వర్గం:కె.వి.రెడ్డి దర్శకత్వం వహించిన సినిమాలు
వర్గం:నాగయ్య నటించిన సినిమాలు
యోగి వేమన

**వేమన** గురించిన వివిధ వ్యాసాల లింకులు

* వేమన - తెలుగు మహాకవి . వేమన శతకము రచయిత
* యోగివేమన(1947 సినిమా) - అదేకవి జీవిత గాథ ఆధారంగా 1947లో వచ్చిన ఒక తెలుగు సినిమా. ఇందులో చిత్తూరు నాగయ్య నటించాడు.
* శ్రీ వేమన చరిత్ర - అదేకవి జీవిత గాథ ఆధారంగా 1988లో వచ్చిన ఒక తెలుగు సినిమా
పల్నాటి యుద్ధం (1947 సినిమా)

గూడవల్లి రామబ్రహ్మం  గారి దర్శకత్వం లో మొదలైన ఈ సినిమా ఆయన అనారోగ్యం కారణంగా  చిత్రం  పూర్తికావడంలో ఇబ్బందులు రాగా  ఎల్.వి. ప్రసాద్ గారు దర్శకత్వ భాద్యతలు చేపట్టి దానిని పూర్తి చేసారు. 1947లో విడుదలైన ఈ చిత్రం అఖండ విజయం సాధించింది 

## నటులు- పాత్రలు
thumbnail|పల్నాటి_యుద్ధం_ (1947_సినిమా)
* గోవిందరాజులు సుబ్బారావు - బ్రహ్మనాయుడు
* టి.వెంకటేశ్వర్లు - నలగామరాజు
* కన్నాంబ - నాగమ్మ
* గిడుగు వెంకట సీతాపతిరావు - కొమ్మరాజు
* ముదిగొండ లింగమూర్తి - నర్సింగరాజు
* అక్కినేని నాగేశ్వరరావు - బాలచంద్రుడు
* ఎస్.వరలక్ష్మి - మాంచాల
* వంగర వెంకట సుబ్బయ్య - సుబ్బన్న
* సురభి బాలసరస్వతి
* డి.ఎస్.సదాశివరావు
* గంగారత్నం 

## సాంకేతిక వర్గం
దర్శకుడు: ఎల్.వి.ప్రసాద్- గూడవల్లి రామబ్రహ్మం 

సంగీతం:గాలి పెంచల నరసింహారావు 

గీత రచయిత:సముద్రాల రాఘవాచార్య 

మాటలు:సముద్రాల రాఘవాచార్య  

గాయనీ గాయకులు: ఎస్.వరలక్ష్మి , పి.కన్నాంబ, అక్కినేని నాగేశ్వరరావు, సుసర్ల దక్షిణామూర్తి,ఘంటసాల వెంకటేశ్వరరావు, సుందరమ్మ, ప్రయాగ 

నిర్మాత: కోగంటి వెంకట సుబ్బారావు  

నిర్మాణ సంస్థ: శ్రీ శారదా ప్రొడక్షన్స్  

ఆర్ట్: నాగూర్ వల్లి  

స్టూడియో: న్యూటోన్ 

విడుదల:24:09:1947.

## పాటలు

01. ఈ కుహూ రాత్రి నారాజు వేంచేయునా నా జీవితము - ఎస్. వరలక్ష్మి

02. ఎవరివయా దేవా నీవెవరివయా దేవా ఎవరివయా - పి. కన్మాంబ

03. ఓహొ చారుశీలా ఓహో హో వీరబాల విరాళి తీర్పవే - అక్కినేని, ఎస్. వరలక్ష్మి

04. ఓహొ భారతయువతి త్యాగవతీ - సుసర్ల దక్షిణామూర్తి

05. చందమామా ఓ చందమామా ఒక్క ఘడియాగుమా ఒకటే ఒక - ఎస్. వరలక్ష్మి

06. చూతము రారయ్యా చెన్నయ్యను - ఘంటసాల, అక్కినేని, సుందరమ్మ, ప్రయాగ బృందం

07. తీరిపోయెనా మాతా నేటికి నీతో రుణానుబంధము తీరిపోయెనా - ఘంటసాల కోరస్

08. తానా పంతము నాతోనా గ్రామాల పాటి నాగమకు సాటి - కన్నాంబ

09. తెర తీయగ రాదా దేవా తెర తీయగ రాదా .. తనవారు పెరవారు - ఘంటసాల, కన్నాంబ

10. నేడే నిజమురా నీ రేపు రాదురా ఏలగ రారా సుఖడోలలో - సుందరమ్మ

11. మేత దావని..మాచర్ల అడవులు మడుగులు - ఘంటసాల, అక్కినేని, సుందరమ్మ, ప్రయాగ బృందం

12. రణములో తొడగొట్టి (సంవాద పద్యాలు) - ఎస్. వరలక్ష్మి, అక్కినేని 

13.కమలా మనోహరా గజరాజ వరదా కాంచనా-  

14. మాల కూడుగమారే మన మతము మన ధర్మము- పి.కన్నాంబ  

15.రా కదలిరా బాలవీరా కదనాంతము చూతమురా- అక్కినేని నాగేశ్వరరావు బృందం   

16.ఝణ ఝణ కాలాంతక ఝణ ఝణ రణ రంగరాజా- పి.కన్నాంబ బృందం    

17.వచ్చునటే రాజు నా రాజూ మనరాజు వలరాజు- జి.వరలక్ష్మి    

## ఇవికూడా చూడండి
* పల్నాటి యుద్ధం
* పల్నాటి యుద్ధం (1966 సినిమా)

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)- ఈచిత్రంలో పాటలను అందించినవారు జె. మధుశూదనశర్మ

వర్గం:అక్కినేని నాగేశ్వరరావు నటించిన సినిమాలు
వర్గం:తెలుగు చారిత్రాత్మక సినిమాలు
వర్గం:గూడవల్లి రామబ్రహ్మం దర్శకత్వం వహించిన సినిమాలు
వర్గం:కన్నాంబ నటించిన సినిమాలు
సక్కుబాయి (సినిమా)

ఇదే కాక సతీ సక్కుబాయి అనే పేరుతో సినిమాలు 1954 లోను, 1965లోను వచ్చాయి.

**సక్కుబాయి** 1935లో విడుదలైన తెలుగు చలనచిత్రం. భరణీ పిక్చర్స్ పతాకంపై దాసరి కోటిరత్నం నిర్మించిన ఈ చిత్రానికి బి.వి.రామానందం దర్శకత్వం వహించారు. ఈ చిత్రంలో దాసరి కోటిరత్నం, తుంగల చలపతిరావు, కపిలవాయి రామనాధ శాస్త్రి నటించారు.

## నటవర్గం
* దాసరి కోటిరత్నం
* తుంగల చలపతిరావు
* కపిలవాయి రామనాధ శాస్త్రి

## సాంకేతికవర్గం
* దర్శకత్వం: బి.వి.రామానందం
* నిర్మాత: దాసరి కోటిరత్నం
* రచన, పాటలు, సంగీతం: దైతా గోపాలం
* నిర్మాణ సంస్థ: భరణీ పిక్చర్స్

## మూలాలు
లార్డ్ ఆఫ్ ది రింగ్స్

thumb|325px|''The Lord of the Rings: The Motion Picture Trilogy'' poster (2003)
***లార్డ్ ఆఫ్ ది రింగ్స్*** (ఆంగ్లం: The Lord of the Rings) కొంత మందికి సినీమా రూపంగా, కొంత మందికి పుస్తక రూపంగా తెలుసు. (సినీమా పుస్తకాల పైననే ఆధారపడింది).
## చలన చిత్రము
లార్డ్ ఆఫ్ ది రింగ్స్, మూడు చలన చిత్రాల సీరీస్ .
* లార్డ్ ఆఫ్ ది రింగ్స్ :ది ఫెలోషిప్ ఆఫ్ ది రింగ్ (2001)
* లార్డ్ ఆఫ్ ది రింగ్స్ :ది టూ టవర్స్(2002)
* లార్డ్ ఆఫ్ ది రింగ్స్ :ది రిటర్న్ ఆఫ్ ది కింగ్(2003)

కాల్పానిక మిడిల్ ఎర్త్ లో, ఒక పొట్టి హాబిట్ (ఒక కల్పించబడిన పాత్ర, వ్యాసము చివరలో వివరణలు ఇవ్వబడ్డాయి) *ఫ్రోడో బేగిన్స్* ఆతని ఎనిమిది మంది సహచరులు కలిపి(ఫెలోషిప్), దుష్టశక్తులు ఉన్న ఉంగరాన్ని, తద్వారా దుష్ట రాక్షసుడైన సారాన్ ను నాశనము చెయ్యడానికి బయలుదేరుతారు. ఫెలోషిప్ విడిపోయి ఫ్రోడో తన విశ్వసనీయ సహచరుడు సామ్వైస్ గామ్జీ, ద్రోహబుద్ది గల గోల్లుమ్ లతో ఉంగరాన్ని పట్టుకుని మోర్డోర్ (అక్కడి అగ్నిపర్వతము లో కాని ఉంగరము నాశనము కాదు.) వైపు బయలుదేరతాడు. గాండోర్ నగర సింహాసనానికి వారసుడు ఆరగార్న్, మంత్రగాడు గేండాల్ఫ్ మిడిల్ ఎర్త్ లో ఉన్న సామ్రాజ్యాలను ఏకము చేస్తూ ఉండగా, దుష్ట సారోన్ తన దుష్ట మాంత్రిక అనుచరుడు సారోమాన్ తో కలిసి తన శక్తి ని పెంచుకుంటాడు.

జె.ఆర్.ఆర్. టోల్కీన్ రచించిన నవలల ఆధారంగా పీటర్ జాక్సన్, 8 సంవత్సరములు శ్రమంచి, 27 కోట్ల డాలర్ల బడ్జెట్ తో,మొత్తము 10 గంటలు నిడివి గల మూడు సినీమాలు నిర్మించాడు. అన్నిటి షూటింగు ఒకటే సారి న్యూజిలాండు లో జరిగింది.

## పుస్తకాలు

***ది లార్డ్ ఆఫ్ ది రింగ్స్*** బ్రిటిష్ విద్యావేత్త జె.ఆర్.ఆర్.టోల్కీన్ రచించిన 'ఫాంటసీ ప్రభందము'. ది హాబిట్ అనే ఒక పుస్తకము న కు ఉత్తరము(సీక్వెల్) గా మొదలై, పెద్ద కథ గా మారి పోయింది. 1937 నుండి 1949 వరకు దశలు గా వ్రాయబడినది. మొదటి ప్రపంచయుద్దములో సైనికుడైన టోల్కీన్ ఈ గ్రంథాన్ని చాలా మటుకు రెండవ ప్రపంచ యుద్దకాలము లో నే రచించారు. 1954-55 లో మొదటి సారి ప్రచుచ్రితమైన ఈ గ్రంథము అనేక మాట్లు పునర్ముద్రితమై సుమారు 38 భాషల లోకి అనువదించబడినది. 20 వ శతాబ్దపు సాహితీ చరిత్ర లోనే ఒక ప్రముఖ స్థానాన్ని పొందింది.

## రచయత


*"ధైర్యము అస్సలు అనుకోని ప్రదేశాల లో దొరుకుతుంది.(Courage is found in the most unlikely places)" --జె.ఆర్.ఆర్. టోల్కీన్*


**జాన్ రోనాల్డ్ రూయల్ టోల్కీన్** (జనవరి 3, 1892 - సెప్టెంబరు 2, 1973) సౌత్ ఆఫ్రికా లో జన్మించిన ఒక బ్రిటిష్ రచయత, వ్యాకరణ/లక్షణ శాస్త్రజ్ఞుడు, రచయత, యూనివర్శిటీ ప్రొఫెసరు. క్రానికల్స్ అఫ్ నార్నియా ను రచిచంచిన సి.ఎస్' లూయీస్ కు స్నేహితుడు

## మూలాలు

వర్గం:ఆంగ్ల పుస్తకాలు
వర్గం:హాలీవుడ్ సినిమాలు
దేవదాసు (2006 సినిమా)

2006 సంవత్సరంలో విడుదలైన తెలుగు సినిమాలలో అద్భుతమైన విజయం సాధించిన ఒక చిత్రం **దేవదాసు**. ప్రధాన పాత్రలలో క్రొత్త నటులున్నా ఘనవిజయం సాధించి ఈ చిత్రం అందరినీ ఆశ్చర్యపరచింది. ఇదే పేరుమీద ఇంతకుముందు తెలుగులో మరి రెండు చిత్రాలు వచ్చి ఉండడం విశేషం.

* దేవదాసు (1953 సినిమా) (అక్కినేని నాగేశ్వరరావు, సావిత్రి)
* దేవదాసు (1974 సినిమా) (కృష్ణ, విజయనిర్మల)
* **దేవదాసు (2006 సినిమా)** (రామ్, ఇలియానా)

## కథ

దేవదాసు (రామ్)ఒక సామాన్య కుటుంబానికి చెందిన యువకుడు. భానుమతి (ఇలియానా) ఒక ధనిక ప్రవాస భారతీయుని కుమార్తె. ఆమె తండ్రి కాటమరాకు (సాయాజీ షిండే) న్యూయార్క్ నగరంలో సెనేటర్. భానుమతి నృత్యం నేర్చుకోవడానికి భారతదేశం వచ్చినపుడు దేవదాసుతో ప్రేమలో పడింది. ఈ సంగతి తెలిసి పిల్ల తండ్రి వారికి పెళ్ళిచేస్తానని నమ్మించి, తరువాత కూతురును న్యూయార్క్ తీసుకెళ్ళిపోయాడు. అప్పుడు చాకులాంటి దేవదాసు అమెరికా వెళ్ళడమూ, తాను ప్రేమించిన చిన్నదానిని స్వంతం చేసుకోవడమూ ఈ సినిమా ఇతివృత్తం.

ఇందులో మిగిలిన నటులతో బాటు నిర్మాత-దర్శకుడు (వై.వి.ఎస్.చౌదరి), సంగీత దర్శకుడు (చక్రి) అతిథి పాత్రలలో కనిపించడం మరో విశేషం.

ఈ చిత్రంలో ఇలియానా కళ్ళకు గంతలు కట్టబడిన సన్నివేశము బహు పసందుగా వుండును.

**తారాగణం**

## పాటల జాబితా

బంగారం , రచన: చంద్రబోస్, గానం.చక్రి, రేవతి

క్షమించు, రచన: చంద్రబోస్ ,గానం.కౌసల్య

నువ్వంటే ఇష్టం, రచన: చంద్రబోస్, గానం.చక్రి

అడిగి అడగలేక , రచన: చంద్రబోస్, గానం.కార్తీక్, సుజాత మోహన్

కుర్రాళ్లు , రచన: చంద్రబోస్, గానం.మాలతి లక్ష్మణ్

తెలుసా , రచన: చంద్రబోస్, గానం.చెర్రీ, రేవతి

ఓక నేస్తం , రచన: చంద్రబోస్, గానం.కార్తీక్,తినకమల్

ఆయే బాబా , రచన: చంద్రబోస్, గానం.అనుష్క మంచండ

గుండెల్ని పిండేది, రచన: చంద్రబోస్, గానం. చక్రి, విశ్వా

ఇదిగిదిగో , రచన: చంద్రబోస్, గానం.సింహా, వేణు

మాయదారి చిన్నోడు , రచన: విశ్వా, గానం.విజయలక్ష్మీ.

## ఇతర సాంకేతిక వర్గం

***యాక్షన్ దర్శకత్వం**: విజయ్
***పాటలు**: సిరివెన్నెల సీతారామశాస్త్రి & చంద్రబోస్ 
***కోరియోగ్రఫీ**: తార, బృంద, రాజశేఖర్, రాకేష్, కృష్ణారెడ్డి
***కళాదర్శకుడు**: ఆనంద్ సాయి

## అవీ ఇవీ
* ఇందులో రామ్, ఇలియానా - ఇద్దరికీ ఇది మొదటి చిత్రమే.
* ఈ సినిమా 17 థియేటర్లలో 175 రోజులు ఆడింది.https://web.archive.org/web/20120805054518/http://www.idlebrain.com/trade/index.html

## బయటి లింకులు
*Jeevi Review
*fullhyd.com Review
*TotalTollywood Review
*
*Great Andhra Review
*Nonstop Cinema Review 
*IndiaGlitz Review 
*Film Chamber Review
*Davadasu Video Songs

వర్గం:తెలుగు ప్రేమకథా సినిమాలు
వర్గం:రామ్ నటించిన సినిమాలు
వర్గం:ఇలియానా నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:రమాప్రభ నటించిన సినిమాలు
సంపూర్ణ రామాయణం

ఈ విషయానికి సంబంధించిన లింకులు

* రామాయణం - వాల్మీకి రచించిన ఇతిహాసము
* రామావతారము - దశావతారాలలో ఒకటి
* సంపూర్ణ రామాయణం (1936 సినిమా) - 1936లో వచ్చిన తెలుగు సినిమా
* సంపూర్ణ రామాయణం (1959 సినిమా) - 1959లో వచ్చిన తెలుగు డబ్బింగ్ సినిమా.
* సంపూర్ణ రామాయణం (1961 సినిమా) - 1961లో వచ్చిన తెలుగు డబ్బింగ్ సినిమా.
* సంపూర్ణ రామాయణం (1971 సినిమా) - 1971లో వచ్చిన తెలుగు సినిమా - దర్శకుడు బాపు - నటుడు శోభన్ బాబు
ఎర్రచందనం

**ఎర్రచందనం** లేదా **రక్తచందనం** అత్యంత విలువైన కలప : దీన్ని ఎర్ర బంగారం అని కూడా అంటారు.**ఎర్ర చందనం** (ఆంగ్లం Red sandalwood) చెట్టు వృక్ష శాస్త్రీయ నామం Pterocarpus santalinus. ఇది ఆంధ్రప్రదేశ్ లో తప్ప మరెక్కడా పెరగదు. ఆంధ్ర ప్రదేశ్ లో కూడా కేవలం నాలుగు జిల్లాలలో మాత్రమే పెరుగుతుంది. చిత్తూరు, కడప, నంద్యాల , అన్నమయ్య , తిరుపతి , నెల్లూరు జిల్లాలొ మాత్రమే పెరుగుతుంది.

దీనికి విదేశాలలో అత్యధిక విలువ వున్నందున ప్రాణాలకు తెగించి ఈ కలపను దొంగ రవాణా చేసి ఇతర దేశాలకు తరలించి కోటాను కోట్ల రూపాయలను సంపాదిస్తున్నారు స్మగలర్లు. ఈ విధంగా లక్షల కోట్ల విలువైన ఎర్ర చందనం విదేశాలకు తరలి పోతున్నది. 

ఇదివరకు జపాన్దేశం ఎర్రచందనాన్ని ఎక్కువగా దిగుమతి చేసుకునేది. ఈ కలపతో వారు బొమ్మలు, సంగీతపరికరాలు తయారు చేసుకునేవారు. ఇప్పుడు చైనాదేశం ఎక్కువగా దిగుమతి చేసుకుంటున్నది. వీరు ఈ కలపను బొమ్మలు, సంగీత పరికరాలు, వాస్తు సంబంధపరికరాలు వంటి వాటికి ఉపయోగిస్తున్నారు. ఈ కలపతో చేసిన వస్తువు తమఇంటిలో వుంటే అంతా కలిసి వస్తుందని వీరి నమ్మకం. దీని నుండి వయాగ్రా కూడా తయారు చేస్తారు. అంతే గాక దీని నుండి సుగంధ ద్రవ్యాలు, మందులు, నకిలీ రుద్రాక్షలు ఇలా అనేక రకాల ఉత్పత్తులు చేస్తున్నారు. 

ఈ కలప దొంగ రవాణాదారులు తమ ప్రాణాలు పోయినా .. అటవీ శాఖ సిబ్బందిని చంపైనా తమ కార్య కలాపాలను సాగిస్తున్నారు. ఈ నాలుగు జిల్లాలలో ఈ దొంగ రవాణ విషయంలో కొన్ని వేల వాహనాలు పట్టుబడ్డాయి. అలాగే కొన్ని వేలమందిని కూడా నిర్భంధించారు. అయినా దొంగరవాణాను అరికట్టలేకపోతున్నారు. అటవీశాఖ సిబ్బంది పై దాడులకు సైతం తెగబడుతున్నారు. ఒక ఎర్రచందనం దుంగను కొట్టి తమ స్థావరానికి చేర్చడానికి ఒక్క కూలికి ఒక్కరాత్రి సమయం పడుతుంది. అంత మాత్రానికే ఆ కూలీకి కొన్ని వేలరూపాయలు ముట్ట జెప్పుతారు స్మగ్లర్లు. దాని వలన వారు లక్షల రూపాయలు సంపాదిస్తున్నారు. అత్యధిక ఆదాయం వున్నందునే కూలీలు ఎంతటి ధారుణానికైనా తెగ బడుతున్నారు. పట్టుబడి అటవీశాఖ వారి గోదాముల్లో నిల్వ వున్న ఎర్రచందనం విలువ కొన్ని లక్షలకోట్ల విలువ వుంటుంది. ఇక కను గప్పి విదేశాలకు తరలి పోయిన ఎర్ర చందనం విలువ ఎంత వుంటుందో ఊహాతీతమే.
## ఇవి కూడా చూడండి

## వెలుపలి లింకులు

వర్గం:ఫాబేసి
వర్గం:కలప చెట్లు
వర్గం:వృక్ష శాస్త్రము
వర్గం:ఎర్ర చందనం
పచ్చని సంసారం (1993 సినిమా)

పచ్చని సంసారం 1993 జనవరి 9న విడుదలైన తెలుగు సినిమా. పామెక్స్ ఫిలిమ్స్ ప్రైవేట్ లిమిటెడ్ పతాకం కింద జి.హరిబాబు నటించిన ఈ సినిమాకు తమ్మారెడ్డి భరధ్వాజ దర్శకత్వం వహించాడు. కృష్ణ, ఆమని లు ప్రధాన తారాగణంగా నటించిన ఈ సినిమాకు విద్యాసాగర్ సంగీతాన్నందించాడు.

## తారాగణం

* కృష్ణ, 
* ఆమని, 
* నిరోష, 
* రాజ్ కుమార్, 
* కోట శ్రీనివాసరావు, 
* బాబు మోహన్, 
* సుధాకర్, 
* రామరాజు, 
* చంద్రకాంత్

## సాంకేతిక వర్గం
దర్శకత్వం: తమ్మారెడ్డి భరత్వాజ

నిర్మాత: జి. హరి బాబు; 

రచయిత: తమ్మారెడ్డి భరత్వాజ; 

సినిమాటోగ్రాఫర్: శరత్; 

స్వరకర్త: విద్యాసాగర్ (సంగీత దర్శకుడు); 

సాహిత్యం: భువన చంద్ర, మల్లెమాల 

కళాదర్శకులు: కొండపనేని రామలింగేశ్వరరావు

## కథ
సూపర్ స్టార్ కృష్ణ  తన సవతి సోదరులకు విద్యాబుద్ధులు నేర్పించే త్యాగం చేసే హీరోగా నటించాడు, కానీ వారిచే వదిలివేయబడతాడు. అతని సవతి సోదరులు తమ తప్పును గుర్తించి తిరిగి కలుస్తుండగా, అతను ఒక ఊరి పొలిమేరలో ఒక ఎండిపోయిన భూమిని ఒంటరిగా సాగు చేస్తాడు. తండ్రిని చంపి కుటుంబాన్ని నాశనం చేసిన విలక్షణమైన విలన్‌గా శ్రీనివాసరావు నటించాడు.

## మూలాలు

## బాహ్య లంకెలు

* 
వర్గం:ఘట్టమనేని కృష్ణ నటించిన సినిమాలు
వినోదరాయునిపాలెం

**వినోదరాయునిపాలెం** ప్రకాశం జిల్లా, నాగులుప్పలపాడు మండలానికి చెందిన రెవెన్యూయేతర గ్రామం.

## గ్రామం పేరు వెనుక చరిత్ర
పూర్వం నోరుతిరగని వాళ్ళు ఈగ్రామాన్ని 'ఎనిద్రోడిపాలెం'అనేవారు.

## గ్రామ భౌగోళికం
### సమీప గ్రామాలు
చేజర్ల 3 కి.మీ, తిమ్మసముద్రం 3 కి.మీ, కనుపర్తి 4 కి.మీ, అమ్మనబ్రోలు 5 కి.మీ, రాపర్ల 5 కి.మీ.

## విద్యా సౌకర్యాలు
### జిల్లా పరిషత్తు ఉన్నత పాఠశాల
కీ.శే.టంగుటూరి ప్రకాశం పంతులుగారి స్వస్థలమైన ఈ గ్రామంలో, వారి 146వ జయంతి సందర్భంగా, 2017, ఆగస్టు-23న, ఈ పాఠశాల ఆవరణలో, నూతనంగా నెలకొల్పిన వారి కాంస్య విగ్రహాన్ని ఆవిష్కరించారు. 

## గ్రామ పంచాయతీ
ఈ పంచాయితీ గ్రామంలో 500 కుటుంబాలు నివసిస్తున్నాయి. ఇక్కడ యానాదులకు కాలనీ కట్టించారు.

2013 జూలైలో ఈ గ్రామ పంచాయతీకి జరిగిన ఎన్నికలలో ఉన్నం రవిబాబు సర్పంచిగా ఎన్నికైనారు. వీరు 2016, డిసెంబరు-27న పదవిలో ఉండగానే, అనారోగ్యంతో హైదరాబాదులోని ఆసుపత్రిలో, చికిత్స పొందుచూ కన్నుమూసినారు. అనంతరం తోట శ్రీనివాసరావు, ఈ గ్రామ సర్పంచిగా పదవీ బాధ్యతలు చేపట్టినారు.

## గ్రామ ప్రముఖులు
thumb|శ్రీ వెంకటేశ్వర యూనివర్శిటీ ప్రాంగణంలో టంగుటూరి ప్రకాశం పంతులు విగ్రహం|250x250px
ఆంధ్ర కేసరి టంగుటూరి ప్రకాశం పంతులు జన్మస్థలం. వారు చిన్నప్పుడు కొన్నాళ్ళు ఈ గ్రామంలోనే నివసించారు.వారి ఇంట్లో అతని స్నేహితుడు నడిపినేని వెంకటప్పయ్య మనుమడు, నడిపినేని రామారావు నివసించుచున్నారు. ప్రకాశం పంతులు విగ్రహం ఉంది.

## దర్శనీయ ప్రదేశాలు/దేవాలయాలు
### శ్రీ కోదండ రామాలయం
వినోదరాయనిపాలెం గ్రామంలోని పల్లెపాలెంలో ఐదు లక్షల రూపాయల అంచనా వ్యయంతో, నూతనంగా నిర్మించనున్న ఈ ఆలయానికి, 2017, మార్చి-14వతేదీ సోమవారంనాడు వేదపండితుల ఆధ్వర్యంలో, శంకుస్థాపన కార్యక్రమం, శాస్త్రోక్తంగా నిర్వహించారు. తిరుమల తిరుపతి దేవస్థానం, హిందు ధర్మ పరిరక్షణ ట్రస్ట్ - సమరసత సేవా ఫౌండేషన్ సంయుక్త ఆధ్వర్యంలో, గ్రామస్థుల సహకారంతో ఈ కార్యక్రమం చేపట్టినారు. 

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ విశేషాలు
రాష్ట్రప్రభుత్వ సలహాదారు పరకాల ప్రభాకర్, ఈ గ్రామాన్ని **ఆకర్షణీయ గ్రామం** గా తీర్చిదిద్దటానికై, ఈ గ్రామాన్ని దత్తత తీసుకున్నారు.
## మూలాలు

## వెలుపలి లంకెలు
పచ్చని సంసారం (1970 సినిమా)

**పచ్చని సంసారం** 1970 విడుదల . బి. ఎన్. మూవీస్ పతాకంపై నిర్మాత బి. నారాయణ నిర్మించిన ఈ చిత్రంలో ఘట్టమనేని కృష్ణ, వాణీశ్రీ జంటగా నటించిన ఈ చిత్రానికి దర్శకుడు , పి. లక్ష్మీ దీపక్.సంగీతం ఎస్. పి  కోదండపాణి సమకూర్చారు.

## తారాగణం

* ఘట్టమనేని కృష్ణ 
* వాణిశ్రీ 
* గుమ్మడి వెంకటేశ్వరరావు 
* బసవరాజు పద్మనాభం 
* పుణ్యమూర్తుల రాజబాబు 
* గీతాంజలి 
* సూర్యకాంతం 

## సాంకేతిక వర్గం

* స్క్రీన్ ప్లే, దర్శకత్వం: పి.లక్ష్మీదీపక్ 
* సంగీతం: శ్రీపతి పండితారాధ్యుల కోదండపాణి 
* పాటలు: మైలవరపు గోపి, సింగిరెడ్డి నారాయణరెడ్డి, కొసరాజు రాఘవయ్య చౌదరి, దాశరథి కృష్ణమాచార్య 
* నేపథ్య గాయకులు :పులపాక సుశీల, శిష్ట్లా జానకి, ఘంటసాల వెంకటేశ్వరరావు, ఎల్ ఆర్ ఈశ్వరి 
* ఫోటోగ్రఫీ: ఎస్.వెంకటరత్నం 
* నిర్మాత: బి.నారాయణ 
* నిర్మాణ సంస్థ: బి.ఎన్.మూవీస్ 
* విడుదల:1970.

## పాటలు

# అమ్మా నీవు లేని తావే లేదు నా మదిలో నిలిచిపోవమ్మా - పి.సుశీల -రచన: మైలవరపు గోపి
# అమ్మా నీవు లేని తావే లేదు నా మదిలో నిలిచిపోవమ్మా - పి.సుశీల, ఎస్. జానకి
# అనురాగమాల విరిసింది అణువణువు నవమధువు - ఘంటసాల, పి.సుశీల - రచన: డా॥ సి.నారాయణరెడ్డి
# పచ్చ పచ్చగ పైరు సాగింది వెచ్చ వెచ్చగ వలపు రేగింది ముద్దబంతి - ఎల్. ఆర్. ఈశ్వరి బృందం, రచన:కొసరాజు రాఘవయ్య చౌదరి 
# పాపాయి నవ్వులే మల్లెపూలు ఇల్లంతా నిండెలే పరిమాళాలు - ఘంటసాల - రచన: దాశరథి కృష్ణమాచార్య
# పాడమని పాటవినే రాజు ఎవ్వరు మనిషిగా ఒక్కరు మనసునివ్వరు - పి.సుశీల, రచన:మైలవరపు గోపి 

## మూలాలు
*డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:రాజబాబు నటించిన సినిమాలు
వర్గం:సూర్యకాంతం నటించిన సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:గుమ్మడి నటించిన సినిమాలు
సాక్షి రంగారావు

**సాక్షి రంగారావు** (సెప్టెంబర్ 15, 1942 - జూన్ 27, 2005) పూర్తి పేరు **రంగవఝుల రంగారావు**. గుడివాడ వద్ద నున్న కొండిపర్రు గ్రామం ఈయన స్వస్థలం. తల్లిదండ్రులు రంగనాయకమ్మ, లక్ష్మినారాయణ. ఈయన నటించిన మొదటి సినిమా 1967లో విడుదలైన బాపూ-రమణల సాక్షి. మొదటి చిత్రం పేరు తన ఇంటిపేరు అయిపోయింది. దాదాపు 800 సినిమాలలో నటించారు. బాపు, కె.విశ్వనాథ్, వంశీ తమ సినిమాలల్లో ఎక్కువగా తీసుకొనే వారు. రంగారావు గారికి ఇద్దరు కుమారులు ఒక్క కుమార్తె. ఈయన చిన్న కుమారుడు సాక్షి శివ కూడా నటుడే. ఆయన సుమారు 450 సినిమాల్లో నటించాడు.  ఆంధ్ర విశ్వవిద్యాలయంలో స్టెనోగ్రాఫర్ గా పనిచేసేటప్పుడే ఆయన కిష్టమైన నాటకరంగంలో విరివిగా పాల్గొనేవాడు. మొదట్లో ఆర్తితో నిండిన పాత్రల్లో నటించినా, సిరివెన్నెల, స్వర్ణకమలం, ఏప్రిల్ 1 విడుదల, జోకర్ మొదలైన సినిమాల్లో చేసిన పాత్రలు ఆయన్ను హాస్యనటునిగా ప్రాముఖ్యం కల్పించాయి.

ఆయన నటించిన చివరి సినిమా కె.విశ్వనాథ్ దర్శకత్వం వహించిన స్వరాభిషేకం. 2005, మే 5 వతేదీన గురజాడ వారి నాటకం కన్యాశుల్కం (నాటకం)లో గిరీశం పాత్రకు ఆయన రిహార్సల్ చేస్తుండగా గుండెనొప్పితో కుప్పకూలిపోయాడు. హాస్పిటల్కు తరలించిన తరువాత తుదిశ్వాస విడిచారు. ఆ నాటకంలో ఆయనకది డ్రీమ్ రోల్ అని తరచూ చెబుతూ ఉండేవారు.

చక్కెర వ్యాధి ముదిరి మూత్రపిండాలు పాడయిపోవడంతో చెన్నై వైద్యశాలలో జూన్ 27, 2005 రోజున 63 యేళ్ళ వయసులో మరణించారు.

## నటించిన చిత్రాలు

### టెలివిజన్

* బాబీగా *లేడీ డిటెక్టివ్ (1996–1997)*
* ఆంజనేయులుగా *[[పోపుల పెట్టె]] (1997)*

## మూలాలు

## బయటి లింకులు
*ఐ.ఎమ్.బి.డి.లో సాక్షి రంగారావు పేజీ.

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:2005 మరణాలు
వర్గం:టెలివిజన్ నటులు
వర్గం:చేసిన పని వలన పేరు మారిన ఆంధ్రప్రదేశ్ వ్యక్తులు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
వర్గం:కృష్ణా జిల్లా రంగస్థల నటులు
వర్గం:కృష్ణా జిల్లా సినిమా నటులు
విశ్వమోహిని

**విశ్వమోహిని** వై.వరదరావు దర్శకత్వం వహించి నటించిన 1940 సంవత్సరంలో విడుదలైన తెలుగు సినిమా. ప్రేమ త్రికోణం కథతోబాటు ఈ చిత్రం ద్వారా ఆనాటి కాలంలో సినిమా రంగంలోని సాధకబాధకాలను, తారల స్థితిగతులను, నిర్మాత, దర్శకుల అలవాట్లను కళ్ళకు కట్టినట్లు తెరకందించారు. దీనిలో వై.వి.రావు హీరోగా, బళ్ళారి లలిత హీరోయిన్ గా నటించారు.  

## తారాగణం

* చిత్తూరు నాగయ్య 
* వై.వి.రావు 
* పుష్పవల్లి 
* గోహర్ మమాజీవాల 
* బళ్లారి లలిత 
* బెజవాడ రాజారత్నం 
* కాకినాడ రాజారత్నం 
* టి.సూర్యనారాయణ 
* దొరైస్వామి 
* పి.గంగారత్నo 
* రంగస్వామి 
* సంపూర్ణ .

## సాంకేతిక వర్గం

* దర్శకుడు: యరగుడిపాటి వరదారావు
* నిర్మాతలు: బి.ఎన్.రెడ్డి, మూలా నారాయణస్వామి
* నిర్మాణ సంస్థ: శ్రీజగదీశ్వరి ఫిలిమ్స్
* సంగీతం: ఒగీరాల రామచంద్రరావు
* కధ: వై.వి.రావు
* మాటలు, గీత రచన: బలిజేపల్లి లక్ష్మీకాంతం
* నేపథ్య గానం: బెజవాడ రాజారత్నం, నాగయ్య
* విడుదల:1940: నవంబర్, 09.

## కథ
పద్మనాభం నడిపే ఒక ఫైనాన్స్ కంపెనీనుండి పురుషోత్తం (వై.వి.రావు) కొంత సొమ్మును మోసంతో సంపాదిస్తాడు. ఆ సొమ్ముతో తన కూతురు హేమలతను లక్షాధికారిణి విశాలాక్షమ్మ (రాజారత్నం) కొడుకు మోహనరావుకు ఇచ్చి పెళ్ళి చేయాలని అతని ఉద్దేశం. ఈ మోసం కారణంగా పేదవాడైన పద్మనాభం కూతురు సుశీల (లలితాదేవి) "విశ్వమోహిని" అనే పెద్ద సినిమానటి అవుతుంది. విశాలాక్షమ్మ సోదరుడు పశుపతి అనే సినిమా నిర్మాత సుశీలను విశాలాక్షమ్మకు పరిచయం చేస్తాడు. విశాలాక్షమ్మ కొడుకు మోహనరావు సుశీలను ప్రేమిస్తాడు. అయితే కుర్రవానికి ఉద్యోగం వస్తేనే తన కూతురును ఇచ్చి పెళ్ళి చేస్తానని పద్మనాభం షరతు విధిస్తాడు. మోహనరావును వదిలేయడానికి ఒప్పుకొంటే తను చాలా డబ్బు ఇస్తానని సుశీలకు హేమలత చెబుతుంది కాని సుశీల అందుకు ఒప్పుకోదు. తనకు ఉద్యోగం వచ్చినట్లుగా నాటకమాడి మోహనరావు సుశీలను పెళ్ళి చేసుకొంటాడు.

## పాటలు
* ఈ పూపొదరింట సేద దీర్చుకుని , రచన : బలిజేపల్లి లక్ష్మీకాంతం ,- గాయని .బెజవాడ రాజారత్నం
* బలేఫేస్ బ్యూటిఫుల్ ఈ నీ ఫోజ్ , రచన: బలిజేపల్లి లక్ష్మీకాంతం, గానం. బెజవాడ రాజారత్నం 
* మేళవింపగదె చెలియా వీణా మేళవింపగదె , రచన: బలిజేపల్లి లక్ష్మీకాంతం, గానం. బెజవాడ రాజారత్నం 
* ఏల ఈ సరసాలు  చాలు, రచన: బలిజేపల్లి లక్ష్మీకాంతం, గానం. బెజవాడ రాజారత్నం 
* హాయీ హాయీ వెన్నెల రేయీ, రచన: బలిజేపల్లి లక్ష్మీకాంతం, గానం. బెజవాడ రాజారత్నం 
* జానకీ రమణ భక్త పారిజాత పాహి సకలలోల శరణ
* జీవిత మార్గమి కేది జగాన, రచన: బలిజేపల్లి లక్ష్మీకాంతం, గానం. నాగయ్య.
* మనసే వేదనలో పడిపోయె
* నేనీ వాడనే రాధికా
* ఓ బేలా ఏమిటికే దిగులు
* ఓ జగదంబ నన్ను జవమున బ్రోవు 
* ప్రేమ మధురమా హా
* రాధా రమణా
* వృధాయీగతి నా బ్రతుకేలా

## విశేషాలు

* ఆనాటి సినిమా రంగాన్ని ఈ సినిమాలో సునిశితంగా విమర్శించారు.
* నటుడు, దర్శకుడు అయిన వై.వి.రావు 1939లో తీసిన సినిమా మళ్ళీపెళ్ళి విజయవంతమైంది. తరువాత ఈ సినిమా కూడా విజయం సాధించింది.
* సినిమాలో చాలా హాస్యపు సీనులు ఉన్నాయి. చిత్తూరు నాగయ్య పోషించిన దర్శకుని పాత్ర కూడా సినిమా దర్శకులను హాస్యంగా దుయ్యబట్టేదే.

## వనరులు
* ఐడిల్ బ్రెయిన్ వ్యాసం
* విశ్వమోహిని సినిమాలోని పాటలు 

వర్గం:నాగయ్య నటించిన సినిమాలు
ఆకాశ వీధిలో

విమానం హైజాకింగ్ ఇతివృత్తంగా తీయబడిన సినిమా ఇది. 'ఆకాశవీధిలో ' తెలుగు చలన చిత్రం 2001, ఆగస్టు,23 న ఉషాకిరణ్ మూవీస్ పతాకంపై నిర్మించిన చిత్రం. సింగీతం శ్రీనివాసరావు దర్శకత్వంలో తెరకెక్కిన ఈ చిత్రం లో అక్కినేని నాగార్జున, రవీనా టాండన్,రాజేంద్రప్రసాద్, కస్తూరి ప్రధాన తారాగణంతో రూపొందిన ఈ చిత్రానికి సంగీతం ఎం ఎం కీరవాణి సమకూర్చగా , రామోజీరావు ఈ చిత్రాన్ని నిర్మించారు.

## తారాగణం

* అక్కినేని నాగార్జున_చందు/చంద్రశేఖర్
* రవీనా టాండన్_ఇందు 
* రాజేంద్రప్రసాద్_సూరిబాబు 
* కస్తూరి_పద్మ 
* రాహుల్ దేవ్_టెర్రరిస్టు 
* కోట శ్రీనివాసరావు_జి.కె.
* సుధాకర్_మోహన్ 
* మల్లిఖార్జునరావు_భజన్ లాల్ 
* గిరిబాబు_జగదీశ్వరరావు 
* చలపతిరావు_ఆర్మీ ఫోర్స్ చీఫ్ 
* ఎ.వి.ఎస్_అడ్వకేట్ 
* ఎం.ఎస్.నారాయణ_విమాన ప్రయాణికుడు 
* లక్ష్మి రతన్_ప్రసాద్ రావు 
* కుషాల్ మంద _టెర్రరిస్ట్ 
* రఘునాథరెడ్డి_ఎయిర్ ఫోర్స్ ఆఫీసర్ 
* శంకర్ మెల్కోటే 
* శివపార్వతి _జి. కె. భార్య 
* ఐరన్ లెగ్ శాస్త్రి 
* జెన్నీ_కమల తండ్రి 
* శ్రీలక్ష్మీ_విమాన ప్రయాణీకురాలు 
* రజిత_కమల 
* మధు రెసిన్_ఎయిర్ హోస్టెస్ 
* తేజ సజ్జా_రామ్/లక్ష్మణ్(ద్వి పాత్రాభినయం).

## సాంకేతిక వర్గం

* రచన, దర్శకత్వం: సింగీతం శ్రీనివాసరావు 
* సంగీతం: ఎం.ఎం కీరవాణి 
* మాటలు: పరుచూరి బ్రదర్స్ 
* పాటలు: చెంబోలు సీతారామశాస్త్రి, భువనచంద్ర, చంద్రబోస్ 
* నేపథ్య గానం: దేవిశ్రీ ప్రసాద్, గంగ సితారసు, శ్రీపతి పండితారాద్యుల బాలసుబ్రహ్మణ్యం, కె .ఎస్. చిత్ర, శశి ప్రీతమ్, సురేష్ పీటర్స్ 
* ఛాయా గ్రహణం: ఎస్.గోపాలరెడ్డి 
* ఎడిటింగ్: ఎ.శ్రీకర ప్రసాద్ 
* నిర్మాత: రామోజీరావు 
* నిర్మాణ సంస్థ: ఉషాకిరణ్ మూవీస్ 
* విడుదల:23:08:2001.

## పాటల జాబితా
వెన్నెల్లో ఆడపిల్ల, రచన: చంద్రబోస్, గానం.దేవీశ్రీ ప్రసాద్ , గంగ సితరసు

ఏం స్ట్రోక్ ఇచ్చావు గురు , రచన: భువన చంద్ర , గానం.ఎస్ పి బాలసుబ్రహ్మణ్యం,కె ఎస్ చిత్ర

మల్లె చినుకులా వానల్లే , రచన :సిరివెన్నెల సీతారామశాస్త్రి ,గానం.శశిప్రీతం , గంగసితారసు

హోత్తర  బేరా బేరా , రచన:సిరివెన్నెల సీతారామశాస్త్రి గానం.సురేష్ పీటర్స్ .

బబ్రే బబ్రే , రచన :సిరివెన్నెల సీతారామశాస్త్రి ,గానం. శశి ప్రీతం, గంగ సితారసు.

వర్గం:సింగీతం శ్రీనివాసరావు సినిమాలు
వర్గం:అక్కినేని నాగార్జున సినిమాలు
వర్గం:తెలుగు సాంఘిక సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:ఎమ్.ఎమ్. కీరవాణి సంగీతం అందించిన సినిమాలు
వర్గం:రామోజీరావు నిర్మించిన సినిమాలు
ఆదివారం ఆడవాళ్లకు సెలవు

thumb|దాసరి నారాయణరావు
**ఆదివారం ఆడవాళ్ళకి సెలవు** 2007 లో రాజా వన్నెంరెడ్డి దర్శకత్వంలో వచ్చిన సినిమా. ఇందులో శివాజీ, సుహాసిని, కోవై సరళ, బ్రహ్మానందం, వేణుమాధవ్, కృష్ణభగవాన్, కొండవలస,తెలంగాణా శకుంతల, అభినయశ్రీ, గీతాసింగ్, సురేఖావాణి ముఖ్యపాత్రలు పోషించారు.

## కథ
బృందావన్ అపార్టుమెంట్‌లో పని మనిషి రాములమ్మ (కోవై సరళ). అదే అపార్టుమెంట్‌లో వేణు (వేణుమాధవ్), బాపినీడు (ధర్మవరపు), రాంబాబు (కృష్ణ భగవాన్), ఆనందరావు (శివాజీ) తదితరులు కాపురం ఉంటారు. ఇంట్లో పనీ, బయటిపనీ కూడా ఆడవాళ్లే చేయాలనుకునే మనస్తత్వం వారిలో కొందరిది. ఆనందరావు మాత్రం ఇంట్లో భార్యకు తోడుగా పనులు చేస్తుంటాడు. మగాళ్ల ఆలోచనా తీరు మార్చడానికి రాములమ్మ చెప్పిన బాటలో ఆడవాళ్లందరూ నడుస్తారు. వాళ్లు కోరినట్టు ఆదివారం ఆడవాళ్లకు సెలవు దొరికిందా? లేదా అన్నదే కథాంశం.

## తారాగణం
* శివాజీ
* సుహాసిని
* ప్రకాష్‌రాజ్‌
* బ్రహ్మానందం
* వేణుమాధవ్
* కృష్ణభగవాన్‌
* కొండవలస
* ధర్మవరపు సుబ్రహ్మణ్యం
* కోవై సరళ
* అభినయశ్రీ
* గీతాసింగ్
* సురేఖావాణి
* శకుంతల
* షకీలా 

## సాంకేతిక వర్గం

* దర్శకుడు: రాజా వన్నెంరెడ్డి 
* కధ: దాసరి నారాయణరావు
* సంగీతం: వందేమాతరం శ్రీనివాస్ 
* నిర్మాత: లీలా వన్నెంరెడ్డి 
* నిర్మాణ సంస్థ: మంగ మూవీ మేకర్స్ 
* విడుదల:2007.

## బయటి లింకులు
*

వర్గం:2007 తెలుగు సినిమాలు
వర్గం:దాసరి నారాయణరావు రచన చేసిన సినిమాలు
వర్గం:శివాజీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:వేణుమాధవ్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు